ⴰⵡⵡⵓⵔ:ⵜⵓⵙⵏⴰⴽⵜ/ⴰⵎⴳⵔⴰⴷ ⵉⵎⵓⵔⵙⵏ

ⵜⵓⵙⵏⴰⴽⵜ ⴷ ⵜⵓⵙⵙⵏⵉⵡⵉⵏ ⵜⵉⵡⵏⴳⵉⵎⵉⵏ ⴳⴰⵏⵉⵏ ⵜⴰⵢⴰⴼⵓⵜ ⵏ ⵉⵥⵖⵥⴰⵏⵏ ⵉⵎⵥⵥⵓⵍⵏ ⵎⵉ ⵜⴻⵜⵜⵓⴳ ⵜⵙⵏⵙⵉ ⵖⴼ ⵜⵖⴰⵡⵙⵉⵡⵉⵏ ⵎⵢⴰⵍⵍⴰⵏⵉⵏ ⵣⵓⵏ ⴷ ⵉⵎⴹⴰⵏⵏ, ⵓⵏⵓⵖⵏ, ⵜⵓⵚⴽⵉⵡⵉⵏ ⴷ ⵉⵙⵎⴰⵜⵜⴰⵢⵏ. ⵜⴳⴰ ⵜⵓⵙⵏⴰⴽⵜ, ⴰⵡⴷ, ⵉⴳⵔ ⵏ ⵓⵔⵣⵣⵓ ⵉⵙⴱⵓⵖⵍⵓⵏ ⵜⵓⵙⵙⵏⵉⵡⵉⵏ ⴰⴷ, ⴷ ⴰⵡⴷ ⵉⵥⵍⵉ ⵜⵏⵜ ⵉⵙⵙⵍⵎⴰⴷⵏ. 

ⵜⴱⴹⴰ ⵜⵓⵙⵏⴰⴽⵜ ⵖⴼ ⴽⵉⴳⴰⵏ ⵏ ⵉⵥⵍⴰⵏ ⴰⵎⵎ: ⵜⴰⵙⵏⵎⴹⴰⵏⵜ, ⵍⵊⴰⴱⵕ, ⴰⵚⵍⴰⴹ, ⵜⴰⵏⵣⴳⴳⵉⵜ, ⵜⴰⵎⵥⵍⴰ ⵜⴰⵎⵓⵙⵏⴰⴽⵜ, ⴰⵜⴳ. ⵉⵍⵍⴰ ⴰⵡⴷ ⵢⴰⵏ ⵓⵙⵏⴳⵉⵔⵉ ⴳⵔ ⵜⵓⵙⵏⴰⴽⵜ ⵜⴰⵣⴷⴷⴰⴳⵜ ⴷ ⵜⵓⵙⵏⴰⴽⵜ ⵜⴰⵎⵙⵏⵙⵉⵜ.

ⵜⵎⵢⴰⵍⵍⴰ ⵜⵓⵙⵏⴰⴽⵜ ⵖⴼ ⵜⵎⴰⵙⵙⴰⵏⵉⵏ ⵢⴰⴹⵏⵉⵏ ⵙ ⵏ ⵓⵣⴷⴰⵢ ⵏⵏⵙ ⵉⵥⵍⵉⵏ ⴷ ⵜⵉⵍⴰⵡⵜ ⴰⵛⴽⵓ ⵓⵔ ⴷⴰ ⴷⵉⴳⵙ ⵜⴻⵜⵜⵓⵙⵎⵔⴰⵙ ⵜⴰⵎⴰⵡⵜ ⴷ ⵡⴰⵔⴰⵎ ⵖⴼ ⵜⵖⴰⵡⵙⵉⵡⵉⵏ ⵜⵉⴳⴰⵎⴰⵏⵉⵏ. ⵜⴳⴰ ⵜⵓⵙⵏⴰⴽⵜ ⵜⴰⵎⴷⵡⴰⵏⵜ (ⵜⵉⵏ ⵜⵡⵏⴳⵉⵎⵜ) ⵙ ⵓⵖⵔⵓⴷ ⵏⵏⵙ, ⵉⴷⴷⵖ ⵜⴱⴷⴷⴰ ⵖⴼ ⵉⴳⵊⴷⴰ ⵎⵉ ⵏⵜⵜⵉⵏⵉ ⵜⵉⵎⴷⴷⴰⵜⵉⵏ (ⴰⵏⴰⵎⴽ ⵏⵏⵙ ⵎⴰⵙ ⵓⵔ ⵣⵔⵉⵏⵜ ⵜⴳⵊⴷⴰ ⴰⴷ ⴳ ⵡⴰⵔⴰⵎ, ⵡⴰⵅⵅⴰ ⴰⵀⴰ ⵜⵜⵢⴰⴼⵔⴰⴽⵏⵜ) ⵏⵖ ⵖⴼ ⵜⵏⴷⴰⴳⵉⵏ ⵉⵜⵜⵡⴰⴷⴳⴳⴰⵏ ⴰⵔ ⴽⵔⴰ ⵏ ⵜⵉⵣⵉ ⵢⴰⴹⵏ. ⴷⴰ ⵜⵣⵔⵔⵉ ⵜⵉⵏⴰⵡⵜ ⵜⴰⵎⵓⵙⵏⴰⴽⵜ ⵏⵏⴰ ⵎⵉ ⵜⵜⵉⵏⵉⵏ, ⴰⴷⴷⴰⴳ ⵉⵣⵔⵉ, ⴰⵙⴽⴽⵓⴷ, ⴰⵙⵓⵎⵔ, ⴰⵎⵏⵣⵓ,… ⴽⵓⴷⵏⵏⴰ ⵉⴹⴼⵕ ⵉⵏⴰⵡ ⵜ ⵉⵙⴱⴷⴷⴰⵏ ⴷ ⵏⵏⴰ ⴷ ⵉⵙⵙⵓⴼⵖⵏ ⵜⵉⴷⵜ ⵏⵏⵙ ⴽⴰ ⵏ ⵜⵓⵚⴽⴰⵡⵜ ⵜⴰⵖⵥⵏⴰⵏⵜ ⵎⵉ ⵏⵜⵜⵉⵏⵉ ⴰⵙⵙⵖⵥⵏ, ⵏⵖ ⴰⵙⴽⴰⵏ ⴰⵎⵥⵥⵓⵍ. ⵜⵉⵏⴰⵡⵜ ⵏⵏⴰ ⵉⴷⵓⵙⵏ , ⵎⴰⵛⴰ ⵓⵔ ⵜⴰ ⴷ ⵉⴼⴼⵉⵖ ⵉⵙ ⵜⴳⴰ ⵜⵉⴷⵜ, ⴰⵔ ⴰⵙ ⵜⵜⵉⵏⵉⵏ ⵜⵓⵔⴷⴰ.
ⵓⴳⴳⴰⵔ ⵖⴼ ⵜⵓⵙⵏⴰⴽⵜ...